  Туспуктэм: vk.com (Центр территориального развития УР) Можгаысь шор кварталэз «Сердце Можги» ӵектосъя умоятон йылпумъяськиз. Ужъёсты 2021-тӥ арын «Малые города и исторические поселения» вожвылъяськонын утэм грантлы луыса быдэстӥзы. Со сярысь Удмуртиысь улосвыл азинтонъя центрлэн пресс-службаез ивортӥз. Лулчеберет юрт дорысь площадез чебер каризы но трос луонлыкъем интывыллы пӧрмытӥзы, скейтбордэн но велосипедэн ворттылон сюресъёс, фонтан, нылпиослы шудон инты, пӧртэм тоннэльёс, ӟечыранъёс, шутэтскон инты лэсьтӥзы. Кар гостинойын эшъёсын люкаськыны, крезьгур кырзӥськыны, лекциос но воркшопъёс ортчытъяны луонлык вань. Егитъёслэн скверазы писпуослэн вужеразы шутэтскыны, книга лыдӟыны луэ. Наговицын нимо урамысь площадьын мерлыко транспортэз возьманы табере каньлгес. Вань умоятэм интыосты пыдын ветлон сюресъёсын герӟазы, тротуаръёс лэсьтӥзы. Тодэ вайытом, Удмуртиысь 106 сюрслэсь трос улӥсьёс 2024-тӥ арын умоятоно мерлыко интыосты бырйизы. Тегъёс: умоятон Можга Удмуртия  